یاسر عرفات ڤا نوم تأموم محمد عبدالرحمان عبدالرئوف القدورة الحسینی و نوم بأچە گأپ أبو عمّار (ڤئ دی ئوٙماە د ۲۴ آگوست ۱۹۲۹ د قاھئرە، مئصر - د دونیا رأتە د ۱۱ نوڤامر ۲۰۰۴ د بیمارئسوٙ جأنیاری پئرسی، نئزیک پاریس) رأدیارکون فئلئسطینی بی. ڤئ سأردیڤوٙنکار حوکوٙمأت خودصئلادار فئلئسطین د گات رأڤأندیاری د سال ۱۹۹۶، سأردیڤوٙنکار ساموٙنگە ڤیرا آزادی فئلئسطین د سال ۱۹۶۹ و سأردیڤوٙنکار و رأڤأندیار جومئشت فتح د سال ۱۹۵۹ تا گات د دونیا رأتئن بی.